เป็นริดสีดวงแล้วแนะนำให้ซื้อยาตัวนี้มาใช้ ไม่ทราบว่าดีหรือเปล่า เพราะหาซื้อไม่ได้
สวัสดีค่ะ ริดสีดวงทวารทวารหนักเป็นภาวะความผิดปกติ ที่เกิดมาจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนักได้ ส่วนมากแล้วมักทำให้มีอาการถ่ายลำบาก หรือถ่ายอุจจาระมีเลือดสดปนออกมาร่วมด้วยการรักษาหลักๆคือการปรับพฤติกรรม โดยควรดื่มน้ำมากๆ รับประทานอาหารที่มีกากใยสูง ขับถ่ายให้เป็นเวลา ไม่เบ่งถ่ายอุจจาระ และหากการปรับพฤติกรรมอย่างเดียวไม่พอ ก็อาจจะต้องมีการใช้ยาช่วย โดยยารักษาริดสีดวงทวารหนักปัจจุบันจะเน้นเป็นการกินมากกว่าการเหน็บ เช่นยากลุ่มที่ทำให้เกิดการหดตัวของเส้นเลือดเพื่อลดการเลือดออก ร่วมกับการกินยาที่ช่วยทำให้อุจจาระนิ่มขึ้นโดยยา dermix-4 เป็นยาผสมที่มีทั้งยาสเตียรอยด์ ยาปฏิชีวนะฆ่าเชื้อแบคทีเรียและเชื้อรา อาจใช้กรณีที่มีริดสีดวงทวารหนักที่ยื่นออกมาและมีการอักเสบ ใช้ทาบางๆในระยะเวลาสั้นๆ ไม่แนะนำให้ใช้ต่อเนื่องนานเกิน 2 สัปดาห์แนะนำการใช้ยาตามแพทย์สั่งให้ครบ กลับไปติดตามอาการตามนัด ถ้าอาการไม่ดีขึ้น อาจต้องมีการใช้ยากินช่วย หรือการทำเลเซอร์หรือผ่าตัดจี้ริดสีดวงกรณีเป็นรุนแรง